Աննա Վյախիրևա

**Աննա Վիկտորովնա Վյախիրևա** (, ), ռուս հանդբոլիստուհի, «Ռոստով Դոն» ռուսական ակումբի և Ռուսաստանի հավաքականի աջ եզրային և աջ կիսամիջին խաղացող։ 2016 թվականի օլիմպիական չեմպիոն (մրցաշարի ամենաարժեքավոր խաղացող), 2018 թվականի Եվրոպայի առաջնության արծաթե մեդալակիր (մրցաշարի ամենաարժեքավոր խաղացող) և 2019 թվականի աշխարհի առաջնության բրոնզե մեդալակիր։ Ռուսաստանի սպորտի վաստակավոր վարպետ։

Ռուս հանդբոլիստուհի Պոլինա Կուզնեցովայի կրտսեր քույրն է։ Մարզական մականունը՝ «Հանդբոլի Մեսսի»։

## Կենսագրություն
thumb|left|250px|Աննա Վյախիրևան 2016 թվականի Օլիմպիական խաղերից հետո Վլադիմիր Պուտինի հետ հանդիպման ժամանակ
Աննա Վյախիրևան ծնվել է 1995 թվականի մարտի 13-ին Վոլգոգրադում։ Հանդբոլով զբաղվել սկսել է վեց տարեկանում։ Փոքր տարիքում ընտանիքի հետ տեղափոխվել է Տոլյատի։ Աննային, իր քրոջ՝ Պոլինայի նման, մարզել է իր հայրը՝ Վիկտոր Վյախիրևը, երբ նա հանդես էր գալիս «Լադա» և «Զվեզդա» ակումբներում։ Հայրն Աննային մարզել է որպես ձախլիկ, որովհետև ձախլիկները ավելի բարձր են գնահատվում հանդբոլում, ինչպես նաև նա չի ցանկացել, որ իր դուստրերը մրցակցեն իրար հետ, եթե խաղան նույն թիմում, որովհետև Պոլինա Կուզնեցովան աջլիկ է։

2018 թվականին Ֆրանսիայում անցկացվող Եվրոպայի առաջնության  ութ խաղերում Աննա Վյախիրևան նետել է 43 գնդակ (4-րդ տեղ) և կատարել 41 փոխանցում (1-ին տեղ)՝ մեծ տարբերությամբ զբաղեցնելով առաջին տեղը «գոլ+փոխանցում» համակարգում (84 միավոր)։ Մրցաշարի արդյունքներով Ռուսաստանի հավաքականն զբաղեցրել է երկրորդ տեղը, իսկ Աննա Վյախիրևան ճանաչվել է մրցաշարի ամենաարժեքավոր խաղացող։

Ճապոնիայում անցկացված 2019 թվականի աշխարհի առաջնությունում Աննա Վյախիրևան դարձել է լավագույնը փոխանցումների թվով (62) և «գոլ+փոխանցում» համակարգով (107 միավոր)՝ մասնակցելով թիմի բոլոր 10 խաղերին։ Արդյունքում Ռուսաստանի հավաքականն զբաղեցրել է երրորդ տեղը, իսկ Վյախիրևան ստացել է իր առաջին մեդալն աշխարհի առաջնությունում, ինչպես նաև եղել է միակ ռուս մարզուհին, որ ընդգրկվել է մրցաշարի խորհրդանշական հավաքականում որպես լավագույն կիսամիջին խաղացող։

## Խաղացողի կարիերա
* 2011-2014  «Զվեզդա» (Զվենիգորոդ)
* 2014-2016  «Աստրախանոչկա» (Աստրախան)
* 2016—.  «Ռոստով Դոն» (Դոնի Ռոստով)

## Մարզական ձեռքբերումներ
*  2011 թվականի Եվրոպայի ամառային պատանեկան փառատոն Տրապիզոնում – 1-ին տեղ
*  2009 թվականի Եվրոպայի մինչև 19 տարեկան աղջիկների առաջնություն – 2-րդ տեղ (մրցաշարի MVP)
*  2011 թվականի Եվրոպայի մինչև 19 տարեկան աղջիկների առաջնություն – 1-ին տեղ
*  2012 թվականի աշխարհի մինչև 18 տարեկան աղջիկների առաջնություն – 2-րդ տեղ (մրցաշարի MVP)
*  20133 թվականի թվականի Եվրոպայի մինչև 19 տարեկան աղջիկների առաջնություն – 1-ին տեղ (մրցաշարի MVP)
*  2015/2016 Ռուսաստանի հանդբոլի կանանց առաջնություն (1-ին տեղ, մրցաշրջանի լավագույն աջ կիսամիջին (մրցաշարի MVP)), 2016/2017,2017/2018,2018/2019
* 2015-2016 թվականների մրցաշրջանի լավագույն աջ եզրային Planet Handball-ի վարկածով
*  2016 թվականի Ամառային օլիմպիական խաղեր – 1-ին տեղ (մրցաշարի MVP)
* Ռուսաստանի գավաթակիր – 2016/2017,2017/2018, 2018/2019
* Չեմպիոնների լիգայի արծաթե մեդալակիր – 2018/2019
*  2018 թվականի Եվրոպայի հանդբոլի կանանց առաջնություն – 2-րդ տեղ (մրցաշարի MVP)
*  2019 թվականի աշխարհի հանդբոլի կանանց առաջնություն – 3-րդ տեղ (մրցաշարի լավագույն աջ կիսամիջին խաղացող)

## Ելույթներ հավաքականում

## Պարգևներ
* Բարեկամության շքանշան (25 օգոստոսի, 2016 թվական) – *2016 թվականին Ռիո Դե Ժանեյրոյում (Բրազիլիա) 31-րդ Օլիմպիական խաղերում ցուցաբերած մարզական բարձր արդյունքների, հաղթանակի նկատմամբ կամքի դրսևորման և նպատակասլացության համար*,
* «Հայրենիքին մատուցած ծառայությունների համար» I աստիճանի շքանշան (11 օգոստոսի 2021 թվական) – ''հայրենական սպորտի զարգացման գործում ունեցած մեծ ավանդի, սպորտային բարձր նվաճումների, հաղթանակի նկատմամբ կամքի, տոկունության ու նպատակասլացության համար, որ ցուցաբերվել են 2020 թվականի XXXII Օլիմպիական խաղերում Տոկիո քաղաքում (Ճապոնիա),
* Ռուսաստանի սպորտի վաստակավոր վարպետ (2016)։

## Ծանոթագրություններ

## Արտաքին հղումներ
* Աննա Վյախիրևայի էջը «Ռոստով Դոն» ակումբի կայքում 
* Աննա Վյախիրևայի էջը «Աստրախանոչկա» ակումբի կայքում 

Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:«Հայրենիքին մատուցած ծառայությունների համար» շքանշանի 1-ին աստիճանի մեդալով պարգևատրվածներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Ռուս հանդբոլիստուհիներ
Կատեգորիա:Ռուս օլիմպիական չեմպիոններ
Կատեգորիա:Ռուսաստանի սպորտի վաստակավոր վարպետներ